Meddelelse fra EFTA-Tilsynsmyndigheden i henhold til artikel 4, stk. 1, litra a), i den retsakt, der er omhandlet i punkt 64a i bilag XIII til EØS-aftalen (Rådets forordning (EØF) nr. 2408/92 om EF-luftfartsselskabers adgang til luftruter inden for Fællesskabet)

Indførelse af forpligtelse til offentlig tjeneste vedrørende ruteflyvning i Finnmarken og Nord-Troms (Norge)

2009/C 224/07

1. INDLEDNING

I medfør af bestemmelserne i artikel 4, stk. 1, litra a), i Rådets forordning (EØF) nr. 2408/92 af 23. juli 1992 om EF-luftfartsselskabers adgang til luftruter inden for Fællesskabet (1) har Norge besluttet at indføre forpligtelse til offentlig tjeneste vedrørende ruteflyvning på nedennævnte ruter med virkning fra 1. april 2010:

2. FØLGENDE SPECIFIKATIONER GÆLDER FOR DE ENKELTE RUTER

2.1. Ruter mellem Kirkenes, Vadsø, Vardø, Båtsfjord, Berlevåg, Mehamn, Honningsvåg, Hammerfest og Alta

2.1.1. Hyppighed, pladskapacitet, ruteføring og fartplaner

Generelle krav

Hvis der er krav om, at alle flyvninger udføres af et og samme luftfartsselskab, befordres passagerne hele strækningen inden for det rutenet, der er omfattet af forpligtelsen til offentlig tjeneste. Den maksimale transporttid for alle flyvninger udført af et og samme luftfartsselskab er 3 timer og 30 min. beregnet fra afgang fra udgangspunktet til ankomst til destinationen.

Krav vedrørende mandag-fredag

Alta

Hammerfest

Kirkenes

Vadsø

Mindst to returflyvninger med et og samme luftfartsselskab til Alta. Første ankomst til Vadsø skal være inden kl.10.00. Første ankomst til Alta skal være inden kl. 10.30. Sidste afgang fra Vadsø skal være efter kl. 14.00, og sidste afgang fra Alta skal være efter kl. 15.00.

Vardø

Båtsfjord

Mindst fire daglige afgange og ankomster med garanti for følgende:

Mindst to returflyvninger med et og samme luftfartsselskab til Kirkenes. Første ankomst til Kirkenes inden kl. 11.00, og sidste afgang fra Kirkenes efter kl. 19.00.

Mindst to returflyvninger med et og samme luftfartsselskab til Vadsø. Første ankomst til Vadsø inden kl. 10.30 og sidste afgang fra Vadsø efter kl. 18.30.

Berlevåg

Mindst tre daglige afgange og ankomster med garanti for følgende:

Mehamn

Mindst fire daglige afgange og ankomster med garanti for følgende:

Mindst to returflyvninger med et og samme luftfartsselskab til Hammerfest. Første ankomst i Hammerfest inden kl. 8.30. Sidste afgang i begge retninger efter kl. 17.00.

Mindst to returflyvninger med et og samme luftfartsselskab til Vadsø. Sidste afgang i begge retninger efter kl. 16.00.

Honningsvåg

Mindst fire daglige afgange og ankomster med garanti for følgende:

Mindst to returflyvninger med et og samme luftfartsselskab til Hammerfest. Første ankomst til Hammerfest inden kl. 8.30. Sidste afgang i begge retninger efter kl. 17.00.

Mindst to returflyvninger med et og samme luftfartsselskab til Vadsø. Sidste afgang i begge retninger efter kl. 16.00.

Krav vedrørende lørdag-søndag

Følgende krav gælder for lørdag og søndag kombineret:

Mindst to returflyvninger med et og samme luftfartsselskab Honningsvåg–Hammerfest.

Følgende krav gælder for både lørdag og søndag:

2.1.2. Flykategori

På de krævede flyvninger skal der anvendes fly godkendt til mindst 15 passagerer.

2.2. Hasvik–Tromsø t/r, Hasvik–Hammerfest t/r, Sørkjosen–Tromsø t/r

2.2.1. Der gælder følgende krav til hyppighed, pladskapacitet, ruteføring og fartplaner for Hasvik-Tromsø t/r og Hasvik-Hammerfest t/r.

Kravene gælder hele året.

Hasvik–Tromsø t/r.:

I begge retninger skal mindst én af de pligtige daglige flyvninger mandag-fredag være uden mellemlanding. De øvrige kan have maksimalt to mellemlandinger, hvoraf den ene kan indeholde et flyskift, såfremt ventetiden ikke er længere end 45 minutter, og det samme luftfartsselskab betjener hele ruten til og fra Tromsø.

Hasvik–Hammerfest t/r:

Pladskapacitet:

2.2.2. Følgende krav gælder til hyppighed, pladskapacitet, ruteføring og fartplaner for Sørkjosen–Tromsø t/r

Kravene gælder hele året. Forpligtelsen omfatter daglig flyvning i begge retninger.

Hyppighed:

Pladskapacitet:

Ruteføring:

Tidsplan:

Flyvningerne skal planlægges, så der er tilslutning til flyruter Tromsø–Oslo t/r.

Desuden gælder følgende for de pligtige flyvninger mandag-fredag:

2.2.3. Flykategori

På de krævede flyvninger skal der anvendes fly godkendt til mindst 15 passagerer.

3. FØLGENDE SPECIFIKATIONER GÆLDER ALLE RUTER

3.1. Tekniske og driftsmæssige betingelser

Luftfartsselskabernes opmærksomhed henledes især på de tekniske og driftsmæssige betingelser, der gælder for lufthavnene. Yderligere oplysninger fås ved henvendelse til:

3.2. Priser

Den højeste basispris for en fuldt fleksibel enkeltbillet (maksimumspris) må i det driftsår, der starter den 1. april 2010 ikke overstige følgende beløb i NOK:

Der gælder ingen maksimumspris, hvis denne ikke er anført i tabellen.

For hvert efterfølgende driftsår skal maksimumspriserne reguleres den 1. april i overensstemmelse med forbrugerprisindekset for den tolvmåneders periode, der slutter den 15. februar samme år, som dette offentliggøres af Norges statistiske kontor (http://www.ssb.no).

Luftfartsselskabet skal udbyde billetter gennem mindst én salgskanal, som tilhører selskabet. Luftfartsselskabet er forpligtet til at udbyde billetter til en pris, der ikke overstiger maksimumsprisen gennem alle de salgskanaler, der tilhører luftfartsselskabet.

Maksimumsprisen gælder også for billetter, der tilbydes af andre selskaber, der opererer inden for flykoncernen. Flyselskabet er ansvarligt for disse selskabers overholdelse af maksimumprisen.

Maksimumsprisen omfatter alle afgifter og gebyrer til myndighederne samt alle andre tillæg, som flyselskabet beregner sig ved udstedelse af billetterne.

Luftfartsselskabet skal overholde de til enhver tid gældende aftaler om indenrigsflyvning og skal tilbyde alle rabatter, som indgår i disse aftaler.

Luftfartsselskabet skal udbyde billetter gennem et edb-reservationssystem.

4. SUPPLERENDE BETINGELSER EFTER EN UDBUDSPROCEDURE

Efter en udbudsprocedure, der begrænser adgangen til ruterne til et enkelt luftfartsselskab, gælder følgende supplerende betingelser:

Alle tilslutningsbilletter til og fra andre flyruter skal tilbydes på lige vilkår for alle luftfartsselskaber. Tilslutningsbillet til og fra andre flyruter, som beflyves af tilbudsgiver, er undtaget fra denne bestemmelse, forudsat at billetprisen udgør højst 40 % af den fuldt fleksible billetpris.

5. ERSTATNING OG OPHÆVELSE AF TIDLIGERE FORPLIGTELSER TIL OFFENTLIG TJENESTE

Disse forpligtelser til offentlig tjeneste erstatter de tidligere forpligtelser offentliggjort i Den Europæiske Unions Tidende C 199 og i EØS-tillægget nr. 160 af 24. august 2006 for

6. INFORMATION

Yderligere oplysninger kan fås hos:

(1) Forordning (EØF) nr. 2408/92 er erstattet af forordning (EF) nr. 1008/2008. Forordning (EF) nr. 1008/2008 er ikke indarbejdet i EØS-aftalen. Retsgrundlag for dette udbud er derfor Rådets forodning (EØF) nr. 2408/92, der er gældende i den norske lovgivning.

Tillæg A

KAPACITETSJUSTERINGSKLAUSUL

1. Formål med kapacitetsjusteringsklausulen

Formålet med kapacitetsjusteringsklausulen er at sikre, at operatørens pladskapacitet/udbud af pladser tilpasses ændringer i markedsbehovet. Hvis der sker en markant stigning i passagertallet, og det overstiger de nedenfor specificerede grænser for andelen af solgte pladser på et hvilket som helst tidspunkt (belægningsprocenten), skal luftfartsselskabet øge antallet af udbudte pladser. På samme måde kan operatøren reducere antallet af tilbudte pladser, hvis der sker et markant fald i passagertallet. Se nærmere i punkt 3.

2. Perioder, hvor belægningsprocenten skal måles

Belægningsprocenten undersøges og fastsættes i perioderne fra 1. januar til 30. juni (inkl.) og fra 1. august til 30. november (inkl.).

3. Betingelser for at ændre kapacitet/antal udbudte pladser

3.1. Betingelser for at øge kapaciteten

3.1.1. Kapaciteten/pladsudbuddet skal øges, når den gennemsnitlige belægningsprocent på de enkelte ruter, som forpligtelsen til offentlig tjeneste dækker, er over 80 %. Hvis den gennemsnitlige belægningsprocent på ovennævnte ruter overstiger 80 % i en af perioderne, der omtales i afsnit 2, skal operatøren øge kapaciteten/pladsudbuddet med mindst 10 % på disse ruter, senest fra starten af næste IATA-sæson. Kapaciteten/pladsudbuddet skal øges, så den gennemsnitlige belægningsprocent ikke overstiger 80 %.

3.1.2. Når kapaciteten/pladsudbuddet øges i henhold til ovenstående, kan den nye kapacitet, såfremt operatøren ønsker det, udføres med luftfartøj med mindre pladskapacitet end angivet i det oprindelige udbud.

3.2. Betingelser for at reducere kapaciteten

3.2.1. Kapaciteten/pladsudbuddet kan reduceres, når den gennemsnitlige belægningsprocent på de enkelte ruter, som forpligtelsen til offentlig tjeneste dækker, er under 35 %. Hvis den gennemsnitlige belægningsprocent på ovennævnte ruter ligger under 35 % i en af de perioder, der er omhandlet i punkt 2, kan operatøren reducere kapaciteten/pladsudbuddet med højst 25 % på disse ruter fra første dag efter ovennævnte perioders udløb.

3.2.2. På ruter med over to daglige flyvninger i hver retning skal en reduktion af kapaciteten i overensstemmelse med 3.2.1. ske ved at begrænse antallet af ruter. Eneste undtagelse herfra er, hvis operatøren anvender fly med større pladskapacitet end det minimum, der er angivet i den pålagte forpligtelse til offentlig tjeneste. Operatøren kan så anvende mindre fly, men ikke med mindre pladskapacitet end det minimum, der er angivet i den pålagte forpligtelse til offentlig tjeneste.

3.2.3. På ruter med kun en eller to daglige flyvninger i hver retning kan en reduktion af antallet af tilbudte pladser kun ske ved anvendelse af fly med mindre pladskapacitet end angivet i den pålagte forpligtelse til offentlig tjeneste

4. Procedurer for ændringer i kapaciteten

4.1. Norges Samferdselsdepartement er ansvarlig for godkendelsen af luftfartsselskabets forslag til fartplaner, herunder ændringer i kapaciteten. Der henvises til Norges Samferdselsdepartementet cirkulære N-3/2005, som er vedlagt udbudsmaterialet.

4.2. Hvis kapaciteten/pladsudbuddet reduceres i henhold til 3.2., skal et forslag til en ny fartplan rundsendes til de berørte fylkeskommuner, som skal have tilstrækkelig tid til at afgive en udtalelse, inden ændringen træder i kraft. Hvis den foreslåede nye fartplan omfatter ændringer, som strider mod ethvert andet krav end antallet af flyvninger og pladskapaciteten, jf. forpligtelsen til offentlig tjeneste, skal den nye fartplan forelægges for Samferdselsdepartementet til godkendelse.

4.3. Hvis kapaciteten skal øges i henhold til 3.1., skal der indgås en fartplansaftale om den nye kapacitet/det nye antal udbudte sæder mellem operatøren og den eller de berørte fylkeskommuner i dets (deres) egenskab af relevant administrativ enhed.

4.4. Hvis der skal tilbydes en ny kapacitet i overensstemmelse med 3.1., og der ikke kan opnås enighed mellem operatøren og den eller de berørte fylkeskommuner som den relevante administrative enhed i henhold til 4.3., kan operatøren anmode om Samferdselsdepartementets godkendelse i henhold til 4.1. af en ny fartplan for den nye kapacitet/det nye antal udbudte pladser. Dette betyder ikke, at operatøren kan anmode om godkendelse af en fartplan, der ikke medfører den krævede forøgelse af kapaciteten. Der skal være vægtige årsager til, at ministeriet godkender forslag, der adskiller sig fra de betingelser, som den eller de berørte fylkeskommuner har tilsluttet sig.

5. Uændret økonomisk kompensation ved ændring af kapaciteten

5.1. Operatørens økonomiske kompensation forbliver uændret, når produktionen øges i henhold til 3.1.

5.2. Den økonomiske kompensation til operatøren forbliver uændret, når kapaciteten reduceres i henhold til 3.2.